ΚΑΝΟΝΙΣΜΟΣ (ΕΚ) αριθ. 1907/94 ΤΗΣ ΕΠΙΤΡΟΠΗΣ της 27ης Ιουλίου 1994 για την τροποποίηση του κανονισμού (ΕΟΚ) αριθ. 2282/90 για τις λεπτομέρειες εφαρμογής των μέτρων που αποσκοπούν στην αύξηση της κατανάλωσης και της χρησιμοποίησης μήλων καθώς και της κατανάλωσης εσπεριδοειδών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1195/90 του Συμβουλίου της 7ης Μαΐου 1990 σχετικά με μέτρα που προορίζονται να αυξήσουν την κατανάλωση και τη χρησιμοποίηση μέλων (1), και ιδίως το άρθρο 5,

τον κανονισμό (ΕΟΚ) αριθ. 1201/90 του Συμβουλίου της 7ης Μαΐου 1990 σχετικά με μέτρα για την αύξηση της κατανάλωσης εσπεριδοειδών (2), και ιδίως το άρθρο 4,

Εκτιμώντας:

ότι τα προγράμματα που προβλέπονται δυνάμει του κανονισμού (ΕΟΚ) αριθ. 2282/90 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 516/93 (4), είναι δυνατόν να αφορούν περισσότερα κράτη μέλη- ότι με την επιφύλαξη της εφαρμογής του κανονισμού (ΕΟΚ) αριθ. 1468/81 του Συμβουλίου της 19ης Μαΐου 1981, περί της αμοιβαίας συνδρομής μεταξύ των διοικητικών αρχών των κρατών μελών και της συνεργασίας των αρχών αυτών με την Επιτροπή με σκοπό τη διασφάλιση της ορθής εφαρμογής των τελωνειακών ή γεωργικών ρυθμίσεων (5), όπως τροποποιήθηκε από τον κανονισμό (ΕΟΚ) αριθ. 945/87 (6), είναι σκόπιμο να προβλεφθεί, βάσει της κτηθείσας πείρας, μια συντονισμένη διαδικασία συναίνεσης και ελέγχων όσον αφορά τα εν λόγω προγράμματα στην οποία θα συμμετέχουν όλες οι αντίστοιχες αρμόδιες υπηρεσίες, υπό την αιγίδα του συμβαλλομένου αρμοδίου οργανισμού-

ότι η προαναφερθείσα διαδικασία δεν θα μπορούσε να εφαρμόζεται στην περίπτωση κατά την οποία οι αρμόδιοι οργανισμοί κρίνουν ότι δεν είναι απαραίτητη λαμβανομένων υπόψη των χαρακτηριστικών του συγκεκριμένου προγράμματος-

ότι είναι συνεπώς σκόπιμο να τροποποιηθεί ο κανονισμός (ΕΟΚ) αριθ. 2282/90-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2282/90 τροποποιείται ως εξής:

1. Το άρθρο 5 αντικαθίσταται από το ακόλουθο κείμενο:

"Άρθρο 5

1. Η αίτηση συνδρομής υποβάλλεται στον αρμόδιο οργανισμό του κράτους μέλους στο οποίο έχει την έδρα του η ομάδα ή ο υπεύθυνος εταίρος, εφεξής "αρμόδιος συμβαλλόμενος οργανισμός", το αργότερο έως τις 31 Αυγούστου.

Η αίτηση περιλαμβάνει όλα τα στοιχεία που αναφέρονται στο παράρτημα ΙΙ.

2. Στην περίπτωση στην οποία η αίτηση συνδρομής περιλαμβάνει ενέργειες οι οποίες πρόκειται να υλοποιηθούν σε άλλα κράτη μέλη εκείνον που αναφέρεται στην παράγραφο 1, η ομάδα ή ο υπεύθυνος εταίρος απευθύνει εξάλλου στον αρμόδιο οργανισμό του εν λόγω κράτους μέλους, το μέρος της αίτησης που αφορά την επικράτεια του τελευταίου αυτού, το αργότερο έως τις 31 Αυγούστου.

3. Κάθε αρμόδιος οργανισμός ελέγχει, στον βαθμό που τον αφορά, εάν οι πληροφορίες που περιλαμβάνουν οι αιτήσεις είναι ακριβείς και σύμφωνες προς τις διατάξεις του παρόντος κανονισμού, και προς τις διατάξεις της τυποποιημένης σύμβασης που προβλέπεται στο άρθρο 7 παράγραφος 2 δεύτερο εδάφιο.

Ζητά, αν αυτό είναι αναγκαίο, συμπληρωματικές πληροφορίες και καταρτίζει μία αιτιολογημένη γνώμη. Κάθε γνώμη περιλαμβάνει οικονομική αξιολόγηση των προτεινομένων ενεργειών, της ποιότητάς τους, από τεχνική άποψη, του βάσιμου των οικονομικών εκτιμήσεων καθώς και της ικανότητας εκτέλεσης.

Ο αρμόδιος οργανισμός απορρίπτει τις αιτήσεις που περιέχουν σαφώς ανακριβείς πληροφορίες ή αυτές οι οποίες εμπίπτουν στο πεδίο εφαρμογής του άρθρου 2 σημείο 4.

4. Κάθε αρμόδιος οργανισμός διαβιβάζει το αργότερο στις 30 Σεπτεμβρίου την αιτιολογημένη γνώμη την οποία έχει καταρτίσει στον αρμόδιο συμβαλλόμενο οργανισμό. Ο τελευταίος αυτός καταρτίζει πίνακα όλων των αιτήσεων συνδρομής, τον διαβιβάζει στην Επιτροπή μαζί με τα αντίγραφα των αιτήσεων που ελήφθησαν υπόψη και ενδεχομένως τις διάφορες αιτιολογημένες γνώμες καθώς και αφετέρου τη δική του αιτιολογημένη γνώμη η οποία επιπλέον περιλαμβάνει εκτίμηση όσον αφορά τη συνοχή του συνόλου του προγράμματος αν αυτό εξαρτάται από περισσότερες αιτιολογημένες γνώμες.

Η διαδικασία αυτή στην οποία περιλαμβάνονται και οι αιτήσεις που δεν ελήφθησαν υπόψη καθώς και οι λόγοι της απόρριψής των, λαμβάνει χώρα κάθε χρόνο το αργότερο έως τις 31 Οκτωβρίου."

2. Παρεμβάλλεται το ακόλουθο άρθρο 5α:

"Άρθρο 5α

Παρά την κοινή διαδικασία η οποία ορίζεται στις παραγράφους 2, 3 και 4 του άρθρου 5, ο συμβαλλόμενος αρμόδιος οργανισμός, σε συμφωνία με τους άλλους ενδιαφερόμενους οργανισμούς και με δική του πρωτοβουλία κυρίως όσον αφορά τον έλεγχο, μπορεί να αποφασίσει ότι αρκεί μόνον η αιτιολογημένη γνώμη την οποία ο ίδιος έχει καταρτίσει".

3. Στο άρθρο 6 τέταρτο εδάφιο, οι όροι "στους αρμόδιους οργανισμούς", αντικαθίστανται από τους όρους "στον αρμόδιο συμβαλλόμενο οργανισμό".

4. Το άρθρο 7 τροποοιείται ως εξής:

α) στην παράγραφο 1, οι όροι "από τον αρμόδιο οργανισμό", αντικαθίστανται από τους όρους "στον αρμόδιο συμβαλλόμενο οργανισμό"-

β) στην παράγραφο 2 πρώτο εδάφιο, οι όροι "οι αρμόδιοι οργανισμοί . . .", αντικαθίστανται από τους όρους "οι αρμόδιοι συμβαλλόμενοι οργανισμοί . . ."

5. Στο άρθρο 8, εισαγωγική φράση σημείο 1), τρίτο εδάφιο και σημεία 5 και 7, οι όροι "αρμόδιος οργανισμός", αντικαθίστανται από τους όρους "αρμόδιος συμβαλλόμενος οργανισμός".

6. Το άρθρο 9 αντικαθίσταται από το ακόλουθο κείμενο:

"Άρθρο 9

1. Ο αρμόδιος συμβαλλόμενος οργανισμός λαμβάνει τα αναγκαία μέτρα προκειμένου να επαληθεύσει ιδίως με τη διενέργεια τεχνικών, διοικητικών και λογιστικών ελέγχων του συμβαλλομένου, των ενδεχομένων εταίρων των συμβαλλόμενων και των υπεργολάβων:

- την ακρίβεια των πληροφοριών και των δικαιολογητικών στοιχείων ου δόθηκαν,

- την τήρηση όλων των υποχρεώσεων της σύμβασης.

2. Με την επιφύλαξη της εφαρμογής των διατάξεων του κανονισμού (ΕΟΚ) αριθ. 1468/81 (7)(), κάθε συμβαλλόμενος οργανισμός υποχρεούται, με βάση την αιτιολογημένη του γνώμη και μετά από αίτηση του αρμοδίου συμβαλλόμενου οργανισμού, να λάβει τα μέτρα που αναφέρονται στην παράγραφος 1 όσον αφορά τα προγράμματα που εκτελούνται στο έδαφός του και να διαβιβάσει το σχετικό αποτέλεσμα στον αρμόδιο συμβαλλόμενο οργανισμό.

3. Ο αρμόδιος συμβαλλόμενος οργανισμός πληροφορεί αμέσως την Επιτροπή για κάθε παρατυπία που διαπιστώθηκε.

"

7. Το άρθρο 10 τροποποιείται ως εξής:

α) στο πρώτο εδάφιο οι όροι "ο αρμόδιος οργανισμός", αντικαθίστανται από τους όρους "ο αρμόδιος συμβαλλόμενος οργανισμός"-

β) προστίθεται το ακόλουθο δεύτερο εδάφιο:

"Τα ποσά που εισπράττονται και οι τόκοι αφαιρούνται από τους αντίστοιχους οργανισμούς από τις δαπάνες τις οποίες χρηματοδοτεί το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα Εγγυήσεων."

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 27 Ιουλίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 119 της 11. 5. 1990, σ. 56.

(2) ΕΕ αριθ. L 119 της 11. 5. 1990, σ. 65.

(3) ΕΕ αριθ. L 205 της 3. 8. 1990, σ. 8.

(4) ΕΕ αριθ. L 55 της 6. 3. 1993, σ. 48.

(5) ΕΕ αριθ. L 144 της 2. 6. 1981, σ. 1.

(6) ΕΕ αριθ. L 90 της 2. 4. 1987, σ. 3.

(7)() ΕΕ αριθ. L 144 της 2. 6. 1981, σ. 1.

ΠΑΡΑΡΤΗΜΑ

ΠΙΝΑΚΑΣ ΤΩΝ ΑΡΜΟΔΙΩΝ ΟΡΓΑΝΙΣΜΩΝ ΣΥΜΦΩΝΑ ΜΕ ΤΟ ΑΡΘΡΟ 5 ΠΑΡΑΓΡΑΦΟΣ 1 "" ID="1">B> ID="2">Bureau d'intervention et de restitution belge (BIRB)"> ID="2">Rue de Treves 82"> ID="2">B-1040 Bruxelles"> ID="2">Belgisch Interventie- en Restitutiebureau (BIRB)"> ID="2">Trierstraat 82"> ID="2">B-1040 Brussel"> ID="1">DA> ID="2">Landbrugsministeriet"> ID="2">Slotsholmsgade 10"> ID="2">DK-1216 Kobenhavn K"> ID="1">DE> ID="2">Bundesamt fuer Ernaehrung und Forstwirtschaft (BEF)"> ID="2">Adickesallee 40"> ID="2">D-60322 Frankfurt am Main"> ID="1">GR> ID="2">Direction for the management of agricultural products (DIDAGEP)"> ID="2">241 Acharnon Street"> ID="2">GR-104 46 Athens"> ID="1">E> ID="2">Ministerio de Agricultura, Pesca y Alimentacion"> ID="2">Direccion general de politica alimentaria"> ID="2">Paseo Infanta Isabel 1"> ID="2">E-28014 Madrid"> ID="1">F> ID="2">Office national interprofessionnel des fruits, des legumes et de l'horticulture (Oniflhor)"> ID="2">164, rue de Javel"> ID="2">F-75015 Paris"> ID="1">IRL> ID="2">Department of agriculture, food and forestry"> ID="2">Agriculture House (7W)"> ID="2">Kildare Street"> ID="2">IRL-Dublin 2"> ID="1">IT> ID="2">Ente per gli interventi nel mercato agricolo (EIMA)"> ID="2">Via Palestro, 81"> ID="2">I-00185 Roma"> ID="1">LUX> ID="2">Ministere de l'agriculture - Services agricoles"> ID="2">Luxembourg"> ID="1">NL> ID="2">Produktschap voor groenten en fruit"> ID="2">Bezuidenhoutseweg 153"> ID="2">NL-2594 AG 's-Gravenhage"> ID="1">PT> ID="2">Instituto Nacional de Intervencao e Garantia Agricola (INGA)"> ID="2">Rua Camilo Castelo Branco, no 45, 2o"> ID="2">P-1000 Lisboa"> ID="1">UK> ID="2">Ministry of agriculture, fisheries and food (MAFF)"> ID="2">Horticulture and potatoes division"> ID="2">Ergon House - c/o Nobel House"> ID="2">17 Smith Square"> ID="2">UK-London SW1P 3JR">